BE8 ลุ้นกำไร Q1/65 นิวไฮ! ตุน Backlog แน่น 564 ลบ. พร้อมลุยประมูลงานเพิ่มราว 600 ลบ.
BE8 ลุ้นกำไรไตรมาส 1/65 นิวไฮ ตุน Backlog  แน่น 564 ลบ. เตรียมประมูลงานเพิ่มราว 600 ลบ. ชูหุ้นได้อานิสงส์เปลี่ยนผ่านสู่ยุคดิจิตอล แนะนำ “ซื้อ” ราคาเป้าหมาย 53 บาท
BE8 ลุ้นกำไรไตรมาส 1/65 นิวไฮ ตุน Backlog  แน่น 564 ลบ. เตรียมประมูลงานเพิ่มราว 600 ลบ. ชูหุ้นได้อานิสงส์เปลี่ยนผ่านสู่ยุคดิจิตอล แนะนำ “ซื้อ” ราคาเป้าหมาย 53 บาท
18 พ.ค. 2565

บล.โนมูระ พัฒนสิน ระบุในบทวิเคราะห์วันนี้ (26 เม.ย.2565) ว่าบริษัท เบริล 8 พลัส จำกัด (มหาชน)  หรือ BE8 มีมุมมองบวกต่อแนวโน้มกำไรไตรมาส 1/2565 ที่คาดเป็น new high รายไตรมาสที่ 23 ล้านบาท (โต 35% เทียบช่วงเดียวกันของปีก่อน, โต 5% เทียบไตรมาสก่อนหน้า) โดยเติบโตขึ้นทั้ง เทียบช่วงเดียวกันของปีก่อน,และเทียบไตรมาสก่อนหน้า ตามรายได้ที่เพิ่มขึ้นจากกระแสการทำ Digital transformation ที่กำลังเป็นที่ต้องการอย่างมากในตลาด
โดยเราคงคำแนะนำ “ซื้อ” ราคาเป้าหมาย 53 บาท และมองว่าราคาหุ้นที่ปรับฐานลงมาตามกลุ่มหุ้นเทคโนโลยี เป็นโอกาสในการสะสมรับการเติบโตในระยะยาวที่ 41% ต่อปีในช่วง 3 ปีข้างหน้า
ซึ่ง BE8 เป็นหุ้นที่ได้ประโยชน์อย่างมากจากการเปลี่ยนผ่านสู่ยุคดิจิตอล โดยในปี 2565 เป็นปีที่บริษัทจะรุกตลาดลูกค้าภาครัฐอย่างเต็มตัว (หลังจากที่ได้รับโครงการขนาดใหญ่จากไปรษณีย์ไทย 100 ล้านบาท และการท่าเรืออีกเกือบ 200 ล้านบาท ไปในช่วงที่ผ่านมา)
โดยล่าสุดเดือน มี.ค. backlog ของบริษัทเป็น new high อยู่ที่ 564 ลบ. ซึ่งคาดรับรู้ในช่วงที่เหลือของปี 2565 ราว 300-350 ล้านบาท ซึ่งหากรวมกับรายได้ไตรมาส 1/2565 จะคิดเป็นกว่า 83% ของประมาณการรายได้ปี 2565 ของเรา อีกทั้งยังมีโครงการที่กำลังอยู่ระหว่างการประมูลเพิ่มเติมอีกราว 550-600 ล้านบาท นอกจากนี้บริษัทกำลังอยู่ระหว่างการทำ JV และ M&amp;A ซึ่งคาดว่ามีโอกาสเห็นความชัดเจนในเร็วๆนี้
 